આ તાલીમ દરમિયાન ગામના દંપતિશ્રી સુરેશભાઇ તડવી અને શ્રીમતી પુજાબેન તડવીના ઘરમાં પ્રાયોગિક રીતે ૧૦ થી ૧૨ સિલીન્ડર મશરૂમના તૈયાર કરવામાં આવ્યાં હતાં, જેમાં ૨૫ દિવસ બાદ મશરૂમનો પાક મળવાનો શરૂ થયો હતો તેવી જ રીતે કેવડીયા નજીકના ઝરવાણી ગામના ખેડૂતોને પણ આ પ્રકારની તાલીમ અપાઇ છે. ડો. પિલ્લાઇ જણાવે છે કે, ૧ કિલોગ્રામ બિયારણમાંથી ઓછામાં ઓછી ૫ (પાંચ) કિલોગ્રામ ફ્રેશ મશરૂમ અને વધુમાં વધુ ૧૦ કિલોગ્રામ જેટલું મશરૂમ ત્રણ માસ દરમિયાન ઉત્પાદન મેળવી શકાય છે.